Anexă
la regulament

Proiect de Metodologie privind organizarea și desfășurarea testării psihologice 
în vederea susținerii examenului de absolvire a Institutului Național al Magistraturii

Scopul metodologiei constă în asigurarea unui cadru unitar de desfășurare a procedurii de testare, respectiv reexaminare psihologică.
Activitatea de psihologie de la nivelul Institutului Național al Magistraturii este organizată potrivit Legii nr. 213/2004 privind exercitarea profesiei de psiholog cu drept de liberă practică, înființarea, organizarea și funcționarea Colegiului Psihologilor din România, cu modificările ulterioare.
Prestarea serviciilor psihologice de către psihologii desemnați să realizeze testarea, respectiv reexaminarea psihologică este condiționată de deținerea atestatului de liberă practică în specialitatea „psihologia muncii și organizațională”, treapta de specializare cel puțin „autonom”, eliberat în conformitate cu dispozițiile legale în vigoare, precum și de dreptul de a desfășura activitățile prevăzute de dispozițiile art. 5 din Legea nr. 213/2004, cu modificările ulterioare.
Datele și informațiile cu semnificație psihologică colectate în cadrul procedurii de testare, respectiv reexaminare psihologică vor fi prelucrate în conformitate cu Regulamentul UE 
nr. 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.
Rezultatele obținute de către candidații examinați în cadrul procedurii de testare, respectiv reexaminare psihologică vor fi raportate la același set de criterii, stabilite în conformitate cu dispozițiile din Hotărârea Plenului Consiliului Superior al Magistraturii nr. 131/2023 privind aprobarea profilurilor psihoprofesionale ale profesiei de judecător, respectiv procuror. 
În vederea testării psihologice și a soluționării contestațiilor, comisia de testare psihologică și comisia de reexaminare psihologică au acces la raportul întocmit ca urmare a testării psihologice realizate la admiterea la Institutul Național al Magistraturii.
[bookmark: _Hlk125562304]Criteriile utilizate în cadrul testării, respectiv reexaminării psihologice, precum și standardele de admitere sunt următoarele:
A. Criterii privind aptitudinile cognitive
	Dimensiuni evaluate / Scor
	Foarte slab
	Slab
	Mediu
	Bun
	Foarte bun

	ACV1
	
	
	
	
	

	ACV2
	
	
	
	
	

	ACV3
	
	
	
	
	

	ACV4
	
	
	
	
	

	ACP1
	
	
	
	
	

	ACP2
	
	
	
	
	

	ACP3
	
	
	
	
	

	ACP4
	
	
	
	
	

	ACP5
	
	
	
	
	

	Rezultatul evaluării aptitudinii cognitive generale (ACG)

	
 Calificativ
	
	
	
	
	

	
	Inapt
	Apt


[bookmark: _Hlk106174280]
B. Criterii privind profilul de personalitate
	Criterii/Scor
	Foarte slab
FS: A5
	Slab
S: A4
	Mediu
M: A3
	Bun
B: A2
	Foarte bun
FB: A1

	
	1-3
	4-6
	7-9
	10-12
	13-15

	Capacitatea de luare a deciziilor
	
	
	
	
	

	Capacitatea de asumare a răspunderii
	
	
	
	
	

	Capacitatea de a manifesta abilități interpersonale și de lucru în echipă
	
	
	
	
	

	Capacitatea de a manifesta echilibru și rezistență la stres 
	
	
	
	
	

	Rezultatul evaluării criteriilor privind profilul de personalitate

	Calificativ
	
	
	
	
	

	
	Inapt
	Apt


[bookmark: _Hlk213668882]În cazul în care la evaluarea aptitudinii cognitive generale (ACG) sau la evaluarea criteriilor privind profilul de personalitate candidatul nu întrunește standardul minim acceptat, urmează a fi declarat INAPT.
Evaluarea criteriilor/constructelor cognitive se realizează exclusiv prin raportarea scorului obținut de candidat la etalonul recomandat de producătorul instrumentelor psihologice utilizate.
În cazul criteriilor privind profilul de personalitate, evaluarea are în vedere integrarea informațiilor cu semnificație psihologică obținute cu ajutorul testului scris și interviului. Pentru fiecare categorie de criterii prevăzute la lit. B se acordă maximum 15 puncte. Calificativul reprezintă media aritmetică a notelor acordate la fiecare criteriu privind profilul de personalitate.
În selectarea metodelor și tehnicilor de evaluare psihologică se vor avea în vedere caracterul standardizat al acestora, precum și corespondența constructelor psihologice măsurate cu criteriile stabilite prin prezenta metodologie.
Compartimentul de psihologie a personalului, structură de specialitate înregistrată în Registrul structurilor de psihologie conform avizului de funcționare nr. 18 / 2023 eliberat de Comitetul Director al Colegiului Psihologilor din România, asigură coordonarea metodologică a psihologilor desemnați să realizeze testarea, respectiv reexaminarea psihologică prin punerea la dispoziția acestora, a metodelor și tehnicilor de evaluare standardizate.
Tehnicile și metodele de evaluare standardizate sunt avizate de către comisia de metodologie din cadrul Colegiului Psihologilor din România, utilizarea acestora de către psihologii desemnați să realizeze testarea, respectiv reexaminarea psihologică fiind condiționată de respectarea licenței de utilizare, manualului tehnic, precum și a principiilor prevăzute de dispozițiile art. 3 din Hotărârea Comitetului Director al Colegiului Psihologilor din România nr. 1 / 2006 privind constituirea, declararea, înregistrarea și funcționarea cabinetelor individuale, cabinetelor asociate, societăților civile profesionale de psihologie, precum și exercitarea profesiei de psiholog cu drept de liberă practică în sectorul public sau privat, în regim salarial. 
Tehnicile și metodele de evaluare standardizate vor fi utilizate de către psihologii desemnați doar în scopul îndeplinirii activităților specifice în cadrul procedurii de testare, respectiv reexaminare psihologică a candidaților, fiind interzisă înstrăinarea, fotocopierea, stocarea sau divulgarea informațiilor, datelor, documentelor sau a oricăror altor materiale folosite / primite pe parcursul îndeplinirii atribuțiilor specifice. 
Testul psihologic se susține în fața unei comisii alcătuite din trei psihologi, numiți prin hotărâre a Plenului Consiliului Superior al Magistraturii din rândul specialiștilor din cadrul Consiliului Superior al Magistraturii, Înaltei Curți de Casație și Justiție, Parchetului de pe lângă Înalta Curte de Casație și Justiție, curților de apel, parchetelor de pe lângă curțile de apel, precum și, dacă este cazul, din Registrul unic al psihologilor cu drept de liberă practică din România, care dețin atestat de liberă practică autonom, în specialitatea psihologia muncii și organizațională, dobândit în condițiile legii.
În funcție de numărul auditorilor de justiție, se pot constitui mai multe comisii de testare psihologică. În funcție de numărul candidaților, aceștia vor putea fi repartizați pe grupe, urmând ca fiecare grupă să susțină testarea psihologică în fața a câte trei psihologi.
În structurarea unei sesiuni de testare psihologică se va avea în vedere ca metodele și tehnicile propuse să respecte următoarele cerințe de aplicare și de timp efectiv de lucru:
· testare scrisă: colectiv, timp de lucru de minim 3 ore.
· interviu: individual, timp de lucru de 30 minute/candidat.
Aplicarea testelor scrise se va face după completarea consimțământului informat și realizarea instructajului. Instructajul se va realiza pentru fiecare test din bateria de evaluare, conform manualului tehnic, cu respectarea succesiunii de aplicare.
Accesul la susținerea testului scris și a interviului este condiționat de prezentarea unui act de identitate valabil și semnarea de către candidat a tabelului de prezență.
Interviul în cadrul procedurii de testare, respectiv reexaminare psihologică va fi unul de tip standardizat, dar cu o structură care să ofere oportunitatea candidaților de a-și demonstra abilitățile, condus de către psihologii examinatori într-un cadru formal, conform ghidului de interviu.
Interviul se desfășoară pe baza rezultatelor obținute la testul scris și are drept scop culegerea de informații legate de conduite și experiențe concrete, relevante în raport cu criteriile evaluate, acestea fiind apreciate din perspectiva capacității persoanei de a-și controla comportamentul într-o manieră care să asigure adaptarea eficientă la solicitările profesionale.
Cerințele pentru care psihologul examinator trebuie să ia o decizie cu privire la nivelul de dezvoltare în cadrul interviului sunt: 
1. Capacitatea de luare a deciziilor;
2. Capacitatea de asumare a răspunderii;
3. Capacitatea de a manifesta abilități interpersonale și de lucru în echipă;
4. Capacitatea de a manifesta echilibru și rezistență la stres.
Având în vedere asigurarea unui standard unitar de evaluare a calității răspunsurilor, în cadrul interviului se vor utiliza grile de evaluare cu ancore comportamentale în 5 trepte, unde 1 reprezintă un nivel foarte slab de dezvoltare al cerinței evaluate, iar 5 reprezintă un nivel foarte bun de dezvoltare a cerinței evaluate. 
Concluziile rezultate în urma susținerii testului scris și a interviului vor fi consemnate de către psihologul examinator, pentru fiecare candidat, în raportul de evaluare psihocomportamentală.
Raportul de evaluare psihocomportamentală va avea o structură standardizată și va cuprinde, pentru fiecare dintre criteriile stabilite, informații relevante despre persoana evaluată rezultate ca urmare a coroborării informațiilor cu semnificație psihologică obținute în urma susținerii testului scris și interviului, precum și calificativul„ Apt” sau „ Inapt”. 
Raportul de evaluare psihocomportamentală va conține pe ultima pagină parafa psihologului examinator.
În vederea publicării rezultatelor testării psihologice, fiecărui candidat îi va fi atribuit un cod alcătuit dintr-o literă și patru cifre. Calificativul acordat se aduce la cunoștință prin publicarea pe pagina de internet a Institutului Național al Magistraturii. 
[bookmark: _Hlk106114259]Candidații nemulțumiți de calificativul acordat pot formula, în termen de 24 ore de la publicarea rezultatelor, contestații care se transmit Institutului Național al Magistraturii în modalitatea indicată în anunțul publicat pe pagina de internet a Institutului.
Contestațiile se soluționează de comisia de reexaminare psihologică, formată din cinci psihologi, desemnați în mod similar celui prevăzut la testarea psihologică, alții decât cei care au examinat candidații inițial. Reexaminarea psihologică se realizează prin reevaluarea testului scris aplicat inițial, aplicarea unui nou test scris și susținerea unui nou interviu. Calificativul „apt” obținut la evaluarea aptitudinii cognitive generale (ACG) sau la evaluarea criteriilor privind profilul de personalitate în cadrul testării psihologice inițiale se păstrează și în etapa reexaminării psihologice. Cerințele privind desfășurarea testării scrise, interviului și întocmirea raportului de evaluare psihocomportamentală se aplică în mod corespunzător.
Calificativul acordat de comisia de reexaminare psihologică este definitiv și se aduce la cunoștință prin publicarea pe pagina de internet a Institutului Național al Magistraturii.
Compartimentul de psihologie a personalului asigură centralizarea și arhivarea documentelor utilizate în cadrul procedurii de testare, respectiv reexaminare psihologică. 

